《静隐寺》
宋代·杨杰

五岭碧崔嵬，云深隔世埃。寺从梁氏建，僧自梵天来。

锡井三泉迸，松门十里开。如今渡江者，见说不浮杯。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。